kardosdrur/scandi-wiki huggingface dataset:
Sapotaceae

Sapotaceae er en plantefamilie med omkring 65 slægter og ca. 800 arter af stedsegrønne buske og træer, der er udbredt i alle tropiske egne.

Mange af arterne danner spiselige frugter eller har andre, økonomisk betydningsfulde anvendelser. Det drejer sig f.eks. om disse tropiske frugter: "sapodilla" (fra Manilkara zapota). "chicle" (fra Manilkara chicle), "stjerneæble" (fra Chrysophyllum cainito), "Shea" (fra Vitellaria paradoxa) og "australsk blomme" (fra Sideroxylon australe).

Træsorten Nyatoh, der blandt andet bruges til møbler, kommer fra træer i slægterne Palaquium og Payena.

 
Lyng-ordenen
Connie Bork

Connie Bork (født 23. marts 1958) er en dansk digter og forfatter, uddannet fra Forfatterskolen 1989.

Udgivelser 
 Det bløde pigekød (digte, 1983)
 Der ligger et landskab i bunden af Danmark (digte, 1984)
 Sur sød (digte, 1987)
 Den ny kvindelighed (essaybog, 1996)
 

Essayister fra Danmark
Digtere fra Danmark
Dansksprogede forfattere fra Danmark
Kvindelige forfattere i det 20. århundrede
Spektrofotometri

Spektrofotometri måles ved hvor meget lys der slippes igennem et bestemt stof ved en bestemt bølgelængde, monokromatisk lys.
Et stof kan absorbere en bestemt farve. Så hvis et stof har blå som komplementærfarve er stoffet orange. Er stoffet blåt, set med vores øjne, så absorberes den orange farve.

Spektrofotometri anvendes ofte til kvantitative analyser, der kræver et spektrofotometer. Man nedsætter en opløsning i spektrofotometret og dermed sendes der lys igennem opløsningen og bølgelængden af det tilbagekastede lys bliver målt.

Opbygning af et spektrofotometer 

Et spektrofotometer er opbygget af en lyskilde, en monochromator og en detektor. Forskellige lyskilder anvendes til at producere lys med forskellige bølgelængder. I det ultraviolette spektrum anvendes typisk en deuteriumlampe der producerer lys med en bølgelængde på 110-400 nm. En almindelig wolframpære kan anvendes til målinger indenfor bølgelængderne 320-2500 nm. Fra 4000 nm 200 mm kan en glødebar af siliciumkarbid anvendes. Fra lyskilden ledes lyset gennem monochromatoren. Monochromatoren indeholder et diffraktionsgitter, der kun tillader lys med en bølgelængde inden for det analytiske spektrum, at passere. Herefter ledes lyset igennem cuvetten med prøven og ind til detektoren. Detektoren danner et elektrisk signal afhængigt af intensiteten af lyset der passerer cuvetten med prøven. Typisk anvendes en fotosensitiv negativt ladet overflade der afgiver elektroner når denne udsættes for elektromagnetisk stråling. Detektoren er opbygget som et rør. Inde i røret er der et vakuum. I den ene ende er den negativt ladede fotosensitive overflade og i den anden ende en tilsvarende positivt ladet anode. Når lys rammer den fotosensitive ende afgives elektroner der frit passere vakuummet til den positive ende af røret. Herved bliver spændingen proportional med lysintensiteten og koncentrationen.

Anvendelser 
Spektrofotometri anvendes i en række analysemetoder, bl.a. FIA. Metoden anvendes til at bestemme koncentrationen af et stof i opløsningen.

Referencer 

Spektroskopi
Horsens Folkeblad

Horsens Folkeblad, grundlagt 3. oktober 1863 som Horsens Morgenblad, siden 25. august 1866 Horsens Folkeblad, er et lokalt dagblad, der udkommer mandag-lørdag og dækker Horsens, Hedensted, Juelsminde, Nr. Snede, Skanderborg og Odder.

Horsens Folkeblad ejes 95,55 procent af Horsens Folkeblads Fond. Horsens Folkeblad udgiver desuden Horsens Posten, Ugeavisen Bjerre Herred i Juelsminde og Odder Avis, ligesom selskabet ejer radiostationen Radio Horsens. Desuden udgives Ejendomsavisen. Horsens Folkeblad A/S ejer desuden 32,3 procent af Midtjyllands Avis.
 
Horsens Folkeblad har som en af de få tilbageværende aviser i Danmark en tilknytning til et politisk parti, nemlig Venstre. Siden 1970 har den været den eneste lokale avis i området.

Avisens sportsredaktør har siden april 1985 været Tommy “Kuglepen” Poulsen.

Læsertal 
Ifølge MediaWatch er Horsens Folkeblads læsertal faldet fra 31.000 til 23.000 personer i løbet af årene 2017-19.

Noter

Eksterne henvisninger 
 Horsens Folkeblads hjemmeside
 Digitaliserede udgaver af Horsens Folkeblad i Mediestream
 Læs om Horsens Folkeblad i opslagsværket "De Danske Aviser"

Aviser fra Jylland
Folkeblad
Anne-Mette Riis Rasmussen

Anne-Mette Riis Rasmussen (født 1956) er en dansk forfatter, uddannet fra Forfatterskolen 1989.

Udgivelser 
 Havfruer kan ikke drukne, 1987 (roman)
 Gennem solens øje, Anubis, 1995 (roman)
 Bryggen, Tiderne Skifter, 2006 (storbysaga)

Romanforfattere fra Danmark
Dansksprogede forfattere fra Danmark
Kvindelige forfattere i det 21. århundrede
Lars Lønstrup Jakobsen

Lars Lønstrup Jakobsen (født 1965) er en dansk digter, uddannet fra Forfatterskolen 1989.

Udgivelser 
 I, Basilisk, 1991 (digte)

Digtere fra Danmark
Dansksprogede forfattere fra Danmark
Jomsborg studenterkollektiv

Jomsborg studenterkollektiv er et bofællesskab på indre Frederiksberg, med 19 beboere. Formodentlig Danmarks ældste, endnu eksisterende kollektivt styrede kollegium. 

Grundlagt år 1900 af kunstmaleren Troels Trier, der sammen med tre venner flyttede ind i en lejlighed på Blågårdsgade.

Kokkepigen Signe Holmer fulgte med fra Vallekilde Højskole, hvor Troels' far Ernst Trier havde været forstander, og snart udviklede der sig et pensionat, hvor andre studerende betalte for at spise med. 

Navnet Jomsborg kommer af at der oprindeligt kun var mandlige beboere.

Jomsborg flyttede til sin nuværende beliggenhed på Lykkesholms Allé i 1944. I forbindelse hermed stiftedes Studenterkollegiet Jomsborg, det selskab der ejer bygningerne. 

En gennemgribende modernisering af ejendommen fandt sted i 60'erne, i forbindelse med erhvervelsen af baghuset, en lager- og erhvervsejendom der også indrettedes til værelser. Fra først i 70'erne optog man kvindelige beboere, og efter man opsagde den sidste kokkepige/økonoma forestod beboerne selv såvel administration af som alt praktisk arbejde i husholdningen.

Ekstern henvisning
https://jomsborg.wordpress.com/

Kollegier i København
Frederiksberg
Georgia O'Keeffe

Georgia Totto O'Keeffe (født 15. november 1887 i Sun Prairie, Wisconsin, død 6. marts 1986 i Santa Fe, New Mexico) var en amerikansk kunstner. O'Keeffe var en fremtrædende figur i amerikansk kunst fra 1920'erne til sin død. Hun er primært kendt for sine abstrakte malerier af blomster, sten, skaller, dyreknogler og landskaber..

Se også 
 Afsnit om O'Keeffe i artiklen om Alfred Stieglitz' galleri 291 i New York

Litteratur 
 Laurie Lisle: Portrait of an artist: a biography of Georgia O’Keeffe, Albuquerque, Univ. of New Mexico Pr., 1986, 
 Jordan/Lentz (udg.): Die 100 des Jahrhunderts. Maler. Rowohlt, Reinbek 1995, , S, 150/51


Eksterne henvisninger 

  Tekster af O'Keeffe på Wikiquote 
 
 Hjemmeside for Georgia O’Keeffe Museum i Santa Fe
 Biografi hos FemBio.org

Referencer 

Malere fra USA
Kvindernes æresgalleri i USA
Amerikanere i 1900-tallet
Modtagere af Presidential Medal of Freedom
Nicolas Poussin

Nicolas Poussin (født 15. juni 1594, død 19. november 1665) var en fransk maler. Han var skaberen og den største udøver det klassiske franske maleri i det 17. århundrede. Hans arbejder udtrykker dyderne klarhed, logik og orden. Han var inspiration for klassisk orienterede kunstnere som Jacques-Louis David, Jean-Auguste-Dominique Ingres og Paul Cézanne.

Han brugte sit arbejdsliv i Rom bortset fra en kort periode hvor Kardinal Richelieu beordrede ham tilbage til Frankrig som kongens førstemaler.

Billedgalleri

Eksterne henvisninger 

 

Malere fra Frankrig
Landskabsmalere
Historiemalere
Franskmænd i 1600-tallet
Klassicistiske malere
Hofmalere fra Frankrig
Nordrup Kirke (Ringsted Kommune)

Nordrup Kirke ligger ca. 8 km sydøst for Ringsted. Romansk skib med gotisk langhuskor og tårn. I kirken ses en herskabsstol fra 1865 fra familien Brockenhuus-Schack, Giesegård. Altertavlen er fra ca. 1625. Prædikestolen med lydhimmel er fra ca. 1664 og stammer fra Abel Schrøder den Yngres værksted.

Eksterne kilder og henvisninger 

 Nordrup Kirke  hos nordenskirker.dk
 Nordrup Kirke hos KortTilKirken.dk
 Nordrup Kirke i bogværket Danmarks Kirker (udg. af Nationalmuseet)

Kirker i Ringsted Kommune
Kirker i Roskilde Stift
Kirker i Sorø Amt
Grønlands Spejderkorps

Grønlands Spejderkorps (grønlandsk: Kalaallit Nunaanni Spejderit Kattufiat) var et spejderkorps i Kongeriget Danmark, grundlagt den 2. februar 1973. Før da var grønlandske børn henvist til de danske spejderkorps. Drengespejderarbejdet i Grønland begyndte i 1943 og pigespejderne i 1950. Grønlands Spejderkorps havde både drenge og piger og var medlem af både Fællesrådet for Danmarks Drengespejdere (siden 1976) og Pigespejdernes Fællesråd (siden 1981). Starttilskud fra Grønlands Landsting hjalp organisationen i gang. I 2007 havde Grønlands Spejderkorps omkring 500 medlemmer.

I 2018 havde spejderkorpset dog afviklet al aktivitet og var lukket ned. I 2021 begyndte en spejdergruppe i Nuuk som en gruppe under Øresund Division i Det Danske Spejderkorps.

Kilder 

Spejderkorps
Spejderkorps
Manticore

En manticore er et fabeldyr der efter sigende lever i de indiske jungler. En manticore har en krop som en stor løve, men med et menneskes hoved, en flagermus' vinger og en skorpions hale. I stedet for en brod for enden af halen er der 1000 små giftige pile den kan skyde af sted imod sit mål, med høj præcision. Den har kæber der er så stærke at de kan knuse næsten alt. De er udstyret med 3 rækker af spidse tænder. Den har en forkærlighed for menneskekød. Myterne fortæller at inderne fangede dem som unger og knuste deres haler med en sten for at gøre dem mindre farlige.

Overnaturlige væsner
Blender

Blender har flere betydninger:

 Blender (køkkenudstyr)
 Blender (computerprogram)
 Blender (diskotek)
 Blender (tidsskrift)

 Steder
 Blender, Landkreis Verden - Niedersachsen
 Blender (berg) - et berg i Allgäu
Frei

Frei var indtil 1. januar 2008 en selvstændig økommune i Nordmøre i Møre og Romsdal fylke i Norge, men er nu sluttet sammen med Kristiansund kommune . Den er omkranset i nord af Kristiansund, i øst ligger Tingvoll, i syd Gjemnes og i vest Averøy kommune. 

Kommunesammenlægningen skete efter at det blev vedtaget i en folkeafstemning. I Frei blev resultatet 1.330 ja-stemmer og 1.252 nej-stemmer.

I Frei stod i 955 et vikingeslag ved Rastarkalv, mellem Håkon den gode og Erik Blodøkses sønner.

Natur

Topografi

Øer og holme 
 Flatsetøya
 Husøya
 Hansøya (i Bolga)
 Fugløya (i Bolgsvaet)
 Rensvikholmen
 Amundøya
 Brattøya (i Frei)
 Flatøya
 Kattholmen
 Årholmen

Fjelde og åse 
 Freikollen
 Ørnlia
 Flåhylla
 Breilia
 Kistfjellet
 Midtfjellet
 Hysåsen
 Storskarven

Søer 

 Bolgvatnet
 Rensvikvatnet
 Drabovatnet
 Kjerringvatnet
 Setervatnet
 Litlvatnet («Lille Rensvikvatn»)

Eksterne henvisninger 

 Kultur i Frei på kort  fra Kulturnett.no

Kommuner i Møre og Romsdal
Fræna

Fræna er en tidligere kommune i Romsdal i Møre og Romsdal. Den ligger ud til Norskehavet og grænser ellers i øst til den tidligere Eide og Gjemnes, i syd til Molde og i vest til Aukra. Kommunen er et resultat af sammenlægning af herrederne Bud, Fræna og Hustad, og er Møre og Romsdals største landbrugskommune.

1. januar 2020 blev Fræna og Eide kommuner lagt sammen til den nye Hustadvika kommune.

Geografi

Byer i Fræna kommune 
 Elnesvågen 2.305 indb., 1,97 km²
 Bud 768 indb., 0,74 km²
 Tornes 416 indb., 0,43 km²
 Nerland 211 indb., 0,34 km²
 Malme 395 indb., 0,35 km²
 Sylte (Fræna) 310 indb., 0,27 km²
 Bergseth 330 indb., 1,90 km²

Kendte fræninger 
 Rolf Groven, (1943-), billedkunstner.
 Birger Hatlebakk, (1912–1997), industrimand.
 Edvard Hoem, (1949– ), forfatter.
 Ola Kvernberg, (1981-), violinist og jazz-musiker.
 Trond Strande, (1970– ), fodboldspiller (Molde Fodboldklub)

Eksterne henvisninger 

 Fræna  på snl.no

Kommuner i Møre og Romsdal
Tidligere kommuner i Norge
Hustadvika
Oxalsyre

Oxalsyre (eller ethandisyre) er en divalent carboxylsyre, dvs. en organisk syre, som indeholder to syregrupper. Oxalsyre er den simpleste disyre. Den har sumformlen C2H2O4.

Oxalsyre findes naturligt i en række planter, bl.a i rabarber samt spinat og te.

Saltene af oxalsyre benævnes oxalater eller ethandioater.

Oxalsyre er en dicarboxylsyre, der forekommer i mange planter. Calcium og oxalsyre danner det tungt opløselige salt calciumoxalat. Fødevarer, der indeholder store mængder oxalsyre, kan hæmme absorptionen af calcium fra tarmkanalen. Da calcium er nødvendig for knogleopbygningen og for en lang række andre fysiologiske funktioner, bl.a. normal muskelfunktion, kan en lav calciumoptagelse være problematisk. Planter med højt oxalsyreindhold fx rabarber og spinat tilsættes ofte en calciumchloridopløsning for at fælde oxalsyren som calciumoxalat. Derved sikres calciumoptagelsen fra tarmkanalen.

Referencer 

Carboxylsyrer
Sankt Ansgars Kirke

Sankt Ansgars Kirke i København er siden 1953 den katolske domkirke for samtlige katolikker i Kongeriget Danmark (i alt 47.673 katolikker pr. 1. december 2017).

Derudover fungerer Sankt Ansgars Kirke også som sognekirke for alle katolikker, som bor i det katolske sogn Sankt Ansgar i Københavns indre by (i alt 1.707 katolikker pr. 31. dec. 2010).

Kirken, som er beliggende i Bredgade, blev indviet Allehelgensdag (1. november) i 1842 og er et af arkitekten G.F. Hetschs hovedværker. Den er opført i en blanding af romansk og klassicistisk stil. Arkitektens forbillede for kirken er Sankt Ludwigs Kirche i München i Bayern.

Dengang kirken blev indviet, var den romersk-katolske tro officielt stadig forbudt i Danmark. Kirkens tilblivelse syv år før forbuddets ophævelse skyldtes, at grunden havde været ejet af Østrig siden 1774. Forinden var der bygget et midlertidigt kapel på stedet på bekostning af kejserinde Maria Theresia. Dermed var kirken en del af Østrigs gesandtskab og hed Sankt Ansgars Kirke - Det Kejserlige Kongelige østrigske Gesandtskabskapel i Bredgade indtil 1850. Det år blev den udskilt fra den østrigske stat. Efter udskillelsen blev kirken dansk med sit nuværende navn, Sankt Ansgars Kirke. Frem til den romersk-katolske tro blev tilladt i Danmark i 1849, måtte den heller ikke bruge klokker. Dermed havde kirken, siden forbuddets ophævelse, tilladelse til at bygge et tårn, men det var først i 1943, at kirken fik sit tårn, og først i 1949 blev de tre klokker leveret. Tårnet blev bygget på kirkens sydside i modernistisk stil med Gunnar Glahn som arkitekt. Udover klokketårn bruges tårnet også som trappeopgang for kirkens kontorer, museum og præsteboliger.
 
Kirken blev restaureret i årene 1988-1992 i samarbejde med Nationalmuseet under ledelse af professor, arkitekt Wilhelm Wohlert. Kirken er opkaldt efter Den hellige Ansgar, som er bispedømmet Københavns første værnehelgen. Sankt Ansgars Kirkes biskop har siden 1995 været Czeslaw Kozon.

I tilknytning til kirken findes et museum. Museet rummer en samling af effekter med tilknytning til kirken og den katolske menighed samt liturgiske genstande.

Zinkskulpturerne på kirkens facade er af engle på hjørnerne og profeterne fra Det Gamle Testamente, Aron, David, Elias, Esajas samt Moses i nicherne. De blev skabt af billedhuggeren Gotthilf Borup efter skitser af Gustav Friedrich Hetsch.
Bronzestatuen af Sankt Ansgar ved kirkens indgang blev skabt i 1927 af billedhuggeren Mathilius Schack Elo.

Eksterne henvisninger 

 Hjemmeside for Sankt Ansgars Kirke
 Hjemmeside for Den katolske Kirke i Danmark (Bispedømmet København)

Noter 

Katolske kirker i Danmark
Domkirker i Danmark
Fredede kirker i Danmark
Frederiksstaden
Kirker i Københavns Kommune
Philipsdal

Philipsdal er dannet af bøndergårde under Aagaard. Gården ligger i Svallerup Sogn, Kalundborg Kommune.

Philipsdal Gods er på 106 hektar

Ejere af Philipsdal 

 (1860-1882) Fraas
 (1882-1922) A. S. Fraas
 (1922-1927) J. Olsen
 (1927-1929) E. Beck
 (1929-) H. Rothe-Meyer
 (1990-) Søren Christensen-Dalsgaard

Kilder 

J. P. Trap: Danmark 5.udgave, Kraks Landbrug

Herregårde i Kalundborg Kommune
Herregårde i Holbæk Amt
Saltofte

Saltofte er en gammel gård, som nævnes første gang i 1316 som Saltoftegaard. Gården ligger syd for Svebølle i Ubby Sogn, Kalundborg Kommune. Gården anvendes nu til konferencecenter.

Saltofte Gods er på 375 hektar

Ejere af Saltofte 
 (1316-1562) Kronen
 (1562-1577) Johan Friis
 (1577-1664) Kronen
 (1664-1680) Gabriel Marselis
 (1680-1703) Frants Marselis
 (1703-1722) Carl von Ahlefeldt
 (1722-1724) Slægten von Ahlefeldt
 (1724-1729) Christoffer Watkinson
 (1729-1742) John de Thornton
 (1742-1757) Christian Lerche
 (1757-1766) Amalie Magdalene Christiane Caroline Leiningen-Westerburg gift Lerche
 (1766-1798) Georg Flemming Lerche
 (1798-1843) Christian Cornelius Lerche-Lerchenborg
 (1843-1880) Christen Andreas Fonnesbech
 (1880-1907) Karen Sophie Hastrup gift Fonnesbech
 (1907-1913) Orla Fonnesbech-Wulff
 (1913) Henry Emil Fonnesbech-Wulff
 (1913-1945) Poul Boserup
 (1945-1968) Hartvig Boserup
 (1968-1978) Kaja Schmidth gift Boserup
 (1978-) Niels Boserup

Eksterne henvisninger 
 Saltofte Gods

Kilder 
 J. P. Trap: Danmark 5.udgave, Kraks Landbrug

Herregårde i Kalundborg Kommune
Herregårde i Holbæk Amt
HuskMitNavn

HuskMitNavn (født 1975) er et pseudonym for en dansk kunstner / streetartist.

HuskMitNavn er født 1975 og opvokset i Taastrup. Han er uddannet billedskolelærer og startede med graffiti i 1990'erne, men blev først kendt i 2001 under navnet HuskMitNavn.

Udstillinger 
2016
Picture Book, Fanø Kunstmuseum,
Sønderho

2014
Asphalte Bienal D’Art Urbain,
Charleroi

2007
There is a U in US, V1 gallery, København
The Secret Fire Escape, Canada
The dog show, the Wurst gallery, Portland, Oregon
 
2006
I skumringen, Larm Galleri, København
Your Cartoon Neighbours, Allmänna Galleriet, Stockholm
Said and Done, USA
Hit and Run, cur. Charlotte Fogh, Århus
Kosmopolite Festival, Paris
10 exhibition, AX12, København
MuhammeDANSK, V1 Gallery, København

2005
Between, Råhuset, København
Backjumps- The live issue part 2, Berlin
The Future is a thing of the past, Berlin
Danish, Danish Design Center , København
The dictionary project, Boston
Generation vacation 2, Scandinavia

Litteratur 
HuskMitNavn, Politiken, 2006,

Kilder/henvisninger 
 Officiel hjemmeside
 Artikel fra Asphalte, urban art biennale
 Artikel fra Berlingske Tidende om HuskMitNavn 
 Artikel fra The Copenhagen Post om HuskMitNavn 
 Artikel fra Chakipet om HuskMitNavn

Kunstnere fra Danmark
Ukendte personer
Pseudonymer
Personer i Kraks Blå Bog
Måbjerg Idrætsforening

Måbjerg Idrætsforening (MIF) er en idrætsforening, der blev grundlagt i 1972 af den daværende formand Arne Jakobsen. Klubbens hjemby er Måbjerg, som er en lille forstads by til Holstebro. I 2007 er det jyllands største fodboldklub med cirka 650 medlemmer fordelt på en ungdomsafdeling og en senior afdeling.

Måbjerg IF har tidligere været oppe i Danmarksserien, men et par dårlige år resulterede med nedrykning til serie 1. I 2006 rykkede klubben op i Jyllandsserien.

Klubben er kendt for deres talentudviklingen, hvor flere spillere har været repræsenteret på diverse ungdomslandshold – U-15, U-16 etc. Speciel spillerne fra årgang 1989 har gjort sig bemærket ved at have rykke op i den tredje bedste ungdomsrække 3 år i træk.

Fodboldklubber under DBU Jylland
Sport i Holstebro
Etableret i 1972
Idrætsforeninger i Danmark
A.C. Perch's Thehandel

A.C. Perch's Thehandel er en dansk tehandel i København grundlagt i 1835. Butikken er siden gået i arv igennem flere generationer. Efter år 2000 har Perch's også åbnet butikker i Aarhus, Oslo og Osaka samt åbnet en tesalon over butikken i Kronprinsensgade og i Kastrup Lufthavn.

A.C. Perch's Thehandel har været Kongelig Hofleverandør siden 2002.

Historie 
A.C. Perch's Thehandel blev grundlagt i april 1835 af handelsmanden Niels Brock Perch i Kronprinsensgade 5. Tehandelen blev opkaldt efter Niels Brocks tredjeældste søn, Alex Christian Perch. Forretningens mål var at tilbyde danskerne de bedste teer fra hele verden. Teen blev hentet direkte fra de skibe, der lagde til ved pakhuset med varer fra Østen.

Axel Christian Perch døde d. 31. marts 1882 og den loyale medarbejder Frantz Christoffer Kruse overtog og drev forretningen til 1893. Fra 1894 overtog Kruses gamle ven Adolp Rosaurus Hansen tehandelen, og han drev den videre. I 1927 døde han 73 år gammel og videregav forretningen til sin slægtning Ludvig Hincheldey og de to ansatte Marie Poulsen og Emilie Nielsen. 

Emilie Nielsen døde kort tid efter, mens Marie Poulsen var en del af forretningen i de næste 55 år; også de svære år under krigen. Ludvig Hincheldey forblev ugift som sin forgænger, A.C. Perch. Han viede sit liv til tehandelen og boede det meste af sit liv sammen med sin mor. Han blev blandt andet kendt for sine knækflipper, og selv om han var en stille slider, blev han efterhånden kendt i det indre København. Han fik i den grad modspil af Frogne Knudsen, der var ansat i tehandelen. 

Knudsen var helt anderledes fri og dameglad. De to herrer i tehandelen så ganske forskelligt på en situation. De yndige fruentimmere fik for eksempel ofte en ganske anseelig rabat af Frogne Knudsen - en praksis som var Ludvig Hincheldey meget fjern. De var dog begge meget passionerede for teen, og de solgte ikke til kunder, hvis de fornemmede, at den ikke ville blive behandlet med respekt.

Den 9. november 2006 åbnede Perch's et Tea Room på etagen over forretningen, hvor der severes alle former for te og enkelte andre drikke, men naturligvis ikke kaffe.

11. november 2006 åbnede en franchise-forretning i Tokyo.

I 2013 åbnede man en forretning i Latinerkvarteret i Aarhus, og i november 2014 åbnede man en forretning i Steen & Strøms Food Court i Oslo, Norge.

Referencer

Eksterne henvisninger 
 A.C. Perch's Thehandels hjemmeside 
 Christian Hincheldey, The - fra blad til kop, 1. udgave, 1. oplag, 2009.

Tehandler
Danske virksomheder etableret i 1835
Leverandører til Det Kongelige Danske Hof
Butikker i København
Indre By (København)
Mullerupgård

Mullerupgaard er dannet ved sammenlægning af bøndergårde i sidste halvdel af 1700-tallet. Gården ligger nær Mullerup Havn ved Musholm Bugt.

Mullerupgaard Gods er på 299 hektar med Øen Musholm.

Ejere af Mullerupgaard 

 1842-1846: Henrik greve Moltke
 1846-1866: Spethman
 1854 var Mullerupgaard på auktion 
 1866-1873: H.J. Schou
 1873-1883: I.H. Bing
 1883-1890: Anton Bing
 1890-1911: P.A. Jul Petersen
 1911-1930: Harald Jul Petersen
 1930-19??: Enkefru D. Petersen
 1986-: Karin Dinesen

Kilder 

J. P. Trap: Danmark 5.udgave, Kraks Landbrug

Herregårde i Kalundborg Kommune
Slægten Dinesen
Herregårde i Holbæk Amt
Sanne Bjerg

Sanne Bjerg (født 11. februar 1965) er en dansk forfatter og  foredragsholder - tidligere operalibrettist og operadirektør, uddannet fra Forfatterskolen 1989. Hun var leder af PLEX [www.plex-musikteater.dk]- tidligere Den Anden Opera.

Hun har skrevet libretto til en række operaer, bl.a. Den sidste virtuos (1991), komponeret af Lars Klit, Løgn og latin (1998), komponeret af Svend Aaquist og I-K-O-N (2003), komponeret af John Frandsen.

Sanne Bjerg har skrevet en række kronikker om stress, teknologi og mental bæredygtighed i Kristeligt Dagblad.

Bogudgivelser 
 Papaya-passionen, 1987 (roman)
 Fejltagelsernes Bog, 2017 (roman)
 Messi of the Ramblas, 2023 (roman)

Eksterne henvisninger 
Interview med operadirektøren 

Sanne Bjergs personlige hjemmeside

http://mentalbæredygtighed.nu/

https://www.kristeligt-dagblad.dk/kronik/naar-sjaelen-siger-stop

https://www.kristeligt-dagblad.dk/kronik/vi-skal-finde-sammen-bekaempe-stresskulturen

https://www.kristeligt-dagblad.dk/debat/det-foeles-som-om-vi-har-mistet-kontrollen-over-teknologien-jeg-laenges-efter-den-dag-hvor

Librettister fra Danmark
Musikere fra Danmark
Dansksprogede forfattere fra Danmark